కొలెస్ట్రాల్ యొక్క జీవఆవిర్భావం కొలెస్ట్రాల్ స్థాయిలచే నేరుగా నియంత్రించబడుతుంది, అయినప్పటికీ అందులో ఉన్న హోమియోస్టాటిక్ జీవప్రక్రియలు కేవలం కొంతవరకు మాత్రమే అర్ధమయినాయి. ఆహారం ద్వారా ఎక్కువగా తీసుకోవటం అంతర్జనిత ఉత్పత్తిని తగ్గిస్తుంది, అలా కాకుండా ఆహారం ద్వారా తక్కువగా తీసుకోవటం వ్యతిరేక ప్రభావాన్ని కలిగిఉంటుంది. SREBP ప్రోటీన్ (స్టెరాల్ రెగ్యులేటరీ ఎలిమెంట్-బైండింగ్ ప్రోటీన్ 1, 2) ద్వారా ఎండోప్లాస్మిక్ రెటిక్యులం లో కణాంతర కొలెస్ట్రాల్ ఉనికిని గుర్తించటం ముఖ్య నియంత్రణ ప్రక్రియ. కొలెస్ట్రాల్ యొక్క ఉనికిలో, SREBP రెండు ఇతర ప్రోటీన్లతో బంధించబడిఉంది: SCAP (SREBP-క్లీవేజ్-యాక్టివేటింగ్ ప్రోటీన్), ఇన్సిగ్1. కొలెస్ట్రాల్ స్థాయిలు పడిపోయినప్పుడు, ఇన్సిగ్-1 SREBP-SCAP మిశ్రమం నుండి విడివడి, ఆ మిశ్రమం గొల్గి ఉపకరణమునకు వెళ్ళేటట్లు చేస్తుంది, అక్కడ SREBP, కొలెస్ట్రాల్ స్థాయిలు తక్కువగా ఉన్నప్పుడు SCAP చేత ఉత్తేజితం చేయబడిన రెండు ఎంజైములు S1P, S2P (సైట్-1, -2 ప్రోటిఏజ్) ద్వారా విడదీయబడుతుంది. విడదీయబడిన SREBP కేంద్రకానికి వలస వెళ్లి SRE (స్టెరాల్ రెగ్యులేటరీ ఎలిమెంట్) తో జతకూరటానికి, ఒక ట్రాన్స్క్రిప్క్షన్ ఫాక్టర్గా పనిచేస్తుంది, ఇది అనేక జన్యువుల ట్రాన్స్క్రిప్క్షన్ను ప్రేరేపిస్తుంది. వీటిలో LDL గ్రాహకి, HMG-CoA రిడక్టేజ్ ఉన్నాయి. మొదటిది రక్తప్రవాహం నుండి, ప్రసరిస్తున్న LDL ను శుభ్రపరచగా, HMG-CoA రిడక్టేజ్ కొలెస్ట్రాల్ యొక్క అంతర్జనిత ఉత్పత్తి పెరుగుదలకు దారితీస్తుంది. ఈ సంకేత మార్గం యొక్క అధిక భాగం 1970 లలో డాక్టర్ మైఖేల్ ఎస్. బ్రౌన్, డాక్టర్ జోసెఫ్ ఎల్. గోల్డ్స్టీన్ లచే విశదీకరించబడింది. 1985 లో, వారు వారి పనికిగాను, శరీరశాస్త్రము లేదా వైద్యశాస్త్రము లో నోబెల్ పురస్కారం అందుకున్నారు. లిపిడ్ తయారీ, జీవప్రక్రియ, శరీర ఇంధన పంపకాలను నియంత్రించే అనేక జన్యువుల వ్యక్తీకరణను SREBP ఏ విధంగా నియంత్రిస్తుందో, వారి తర్వాతి క్రియలు చూపిస్తాయి.

కొలెస్ట్రాల్ స్థాయిలు ఎక్కువగా ఉన్నప్పుడు కూడా, కొలెస్ట్రాల్ తయారీ నిలిపివేయబడవచ్చు. HMG CoA రిడక్టేజ్ లో ఒక సైటోసోలిక్ డొమైన్ (దాని ఉత్ప్రేరక క్రియకు కారణమైనది), ఒక త్వచ డొమైన్ ఉంటాయి. త్వచ డొమైన్ దాని అధోకరణానము కొరకు సంకేతాలను గ్రహించటానికి పనిచేస్తుంది. పెరుగుతున్న కొలెస్ట్రాల్ గాఢతలు (, ఇతర స్టెరాల్స్) డొమైన్ యొక్క ఒలిగోమెరైజేషన్ స్థితిలో మార్పును కలిగిస్తాయి, అది దీనిని ప్రోటియోజోం ద్వారా ధ్వంసంఅవటానికి వీలుగా తయారుచేస్తుంది. ఒక AMP-ఉత్తేజిత ప్రోటీన్ కైనేజ్ చేత ఫాస్ఫోరైలేషన్ ద్వారా కూడా ఈ ఎంజైమ్ యొక్క క్రియాశీలత తగ్గించబడవచ్చు. ఈ కైనేజ్, ATP హైడ్రోలైజ్ అయినప్పుడు ఉత్పత్తి అయిన AMP ద్వారా ఉత్తేజితం అవటం వలన, ATP స్థాయిలు తక్కువగా ఉన్నప్పుడు కొలెస్ట్రాల్ తయారీ నిలిచిపోతుంది అనే దానిని ఇది అనుసరిస్తుంది.[38]

వైద్య పరమైన ప్రాముఖ్యత
కొలెస్ట్రాల్ పరీక్ష చేయటం
జీవప్రక్రియ, పునర్వినిమయము , విసర్జన
కొలెస్ట్రాల్ తయారీ యొక్క నియంత్రణ